da da da da da da sv da da da da da da da da da da da nb da da de en en
Blev De Gamle offer for et snedigt Frem-trick? - Svanholm Cricketklub
Torsdag d. 7. juni 2018 kl. 10:53 af Henrik Pfaff
AngelOptakten til De Gamles kamp mod Frem må siges at være temmelig kaotisk. De Gamle mødte troligt op på Frems anlæg, hvor nogle ledte efter den nye bane, Frem har fået anlagt – nu helt nede i den sydlige ende af deres fodboldbaner.
Medens spillere og undertegnede flagrede rundt for at finde frem til banen, havde Søren Vestergaard, der holdt parkeret bag fodboldstadion, travlt med at kontakte alle spillerne for at fortælle, at Frems spillere stod ude på Svanholm Park, og ventede på at De Gamle skulle møde op.
Frems spillere forklarede os, at kampen var blevet flyttet til Svanholm, da Frems cricketspillere ikke må spille på cricketbanen på hverdage, da der skal trænes fodbold. Dette skulle være tilgået forbundet, men ingen i Svanholm havde fået besked om Frems situation. Så De Gamle gik i gang med at gøre den lille bane klar på Svanholm Park, da de langt om længe alle var dukket op.
Selv om optakten havde været noget forvirrende, lykkedes det alligevel for anfører Mickey Lund at få snakket sig til, at vi skulle batte først, og henset til at kampen ville komme noget senere i gang, blev den reduceret til 2x16 overs.
Anfører Mickey Lund har netop givet strenge instrukser til de 'yngre' oldboyser Morter Petersson og Allan From Hansen. Om de hørte efter skal være usagt...
Vore to åbnere Morten Petersson (26*) og Allan From (25*) så ikke ud til at være påvirket af forløbet op til kampen. Morten tog sig tid til at blive spillet ind, hvorimod Allan havde travlt med at komme ud i skyggen, da vejret igen viste sig fra den rigtig gode side med skyfri himmel, høj temperatur og næsten ingen vind.
Søren Vestergaard og James Moniz imens alt så lovende og godt ud...
Søren hyggede sig også rigtig godt, lige indtil han skulle løbe en ener, hvorved han pådrog sig en voldsom fibersprængning i læggen. Nogen frygtede det kunne være akillessenen, der var røget, men dette viste sig heldigvis ikke at være tilfældet. James Moniz (8) plejer næsten at være god for maksimum-score, men det skulle ikke være sådan denne gang. Shafqat Riaz (16) spillede fornuftigt, indtil han sendte en bold næsten lodret op i luften, som desværre for ham blev grebet. Dennis Zachariasson (28*) gjorde sin pligt, og overlod nu scenen til Sibghat Riaz (13) og Mickey (0*), men da var overne stort set brugt op, og Sibghat blev bowlet på næstsidste bold, uden at Mickey havde fået scoret nogen point. 137 point blev dettilog det burde være nok til at vinde.
Med kun 7 mand i marken skulle der bowles tæt for at holde scoringen nede på et passende niveau. Men efter kun 7 overs stod der 70 på tavlen, og dette tempo i scoringen virkede som en kold dukkert for De Gamle. Dennis (1 for 20) kunne så nogenlunde holde dem stangen, hvorimod Sibghat (1 for 40) blev noget dyrere end godt var. Morten (0 for 37) havde problemer med deres hardhittere, og vores sidste bowler James (1 for 27) kunne være nogenlunde tilfreds med sin præstation. Men på første bold i sidste over var det forbi, da Frem passerede os med 138 point på tavlen. Tidligt i vores mark-innings havde Allan spurgt Frems anfører, om vi måtte bruge en markreserve i stedet for Søren, men det blev afslået med den begrundelse, at den pågældende IKKE var iklædt Svanholms normale spilledragt (!). Det skal så lige tilføjes, at Frem nu heller ikke var ensartet klædt på.
Angela Johansen kunne næsten ikke klare den nervepirrerende afslutning på kampen, og havde derfor brug for at kigge væk fra tid til anden...
Så på trods af alt det vederstyggelige, der var overgået De Gamle, kunne det dog ikke forhindre dem i at mødes med Frems spillere over en kop ”gravøl” i klubhusets bar efter kampen.
Svanholm137 for 3 på 16 overs
Frem138 for 3 på 15,1 overs
Fra en noget skuffet referent